Oktoobri rajoon

Oktoobri rajoon (aastatel 1991–1993 Läänerajoon) on ajalooline linnaosa (linnarajoon), mis eksisteeris Tallinna edelaosas aastatel 1974–1993.

 Haldusorganid 
Rajooniga olid seotud järgmised haldusorganid: Tallinna Linna Oktoobri rajooni Rahvasaadikute Nõukogu, Tallinna Linna Oktoobri rajooni RSN Täitevkomitee (1974–1990) ja EKP Tallinna Linna Oktoobri rajooni Komitee.

Täitevkomitee esimees oli 1974. aastast Urve Elmi.Urve Augusti t. Elmi, Eesti NSV Ülemnõukogu IX koosseis = Верховный Совет ЭССР IX созыв: biograafiline lühiteatmik. EESTI RAAMAT TALLINN 1976, lk 26

 Territoorium 
1973. aasta 29. detsembrist eraldati Tallinna Linna TSN Täitevkomitee otsusega nr 193, Keskrajoonist selle läänepoolne osa ja moodustati sellest Tallinna linna Oktoobri rajoon. Uus  Oktoobri rajoon hõlmas põhjas Tallinna vanalinna ja lõunas Mustamäe uuselamurajooni, neid ühendas Lilleküla ja Kassisaba. Ülejäänud Keskrajoon nimetati ümber Lenini rajooniks.

Linnarajooni territoorium hõlmas põhiliselt Tallinna vanalinna, Luise ja Ülase tänava piirkonda, Lilleküla ja Mustamäe (koos Nõmme Vana-Mustamäega). Loodes ja põhjas piirnes Kalinini, lõunas ja kagus Lenini ning idas (Mere puiesteel) Mererajooniga.Tallinn : lühientsüklopeedia / (toimetuskolleegium: V. Valt... jt.). Tallinn : Valgus, 1979. lk. 254–255 Tänapäeval jaotuvad endised linnarajooni alad Mustamäe, Nõmme ja Kesklinna linnaosa vahel.Tallinn : entsüklopeedia. 1., A-M / (peatoimetaja Jaan Tamm ; märksõnastiku koostaja Robert Nerman ; eessõna: Hardo Aasmäe). Tallinn : Eesti Entsüklopeediakirjastus, 2004. lk. 316

Territooriumi pindala oli 23,7 km² (1975).

1989. aasta rahvaloenduse andmetel oli Oktoobri rajoonis 115 985 elanikku. Neist oli eestlasi 65 838 (56,76%), venelasi 39 393 (33,96%), ukrainlasi 4191 (3,61%), valgevenelasi 2438 (2,10%), juute 1096 (0,94%) ja soomlasi 936 (0,81%).Eesti Vabariigi maakondade, linnade ja alevite rahvastik. 1. osa, Rahvaarv rahvuse, perekonnaseisu, hariduse ja elatusallikate järgi : 1989. a. rahvaloenduse andmed : statistikakogumik. Tallinn, 1990, lk 32.

Oktoobri rajoon moodustati 3. jaanuaril 1974, seoses Tallinna Keskrajooni (1961–1974) jagamisega Lenini rajooniks ja Oktoobri rajooniks.Tallinn : lühientsüklopeedia. 1979, lk 212.

Piirkonda ilmestasid peamiselt elamurajoonid. Tööstusettevõtted paiknesid Laki tänava ja Kadaka tee ääres, mis arenes välja 1960.–1970. aastatel. Tuntumad ettevõtted olid V. Klementi nim. Tallinna Õmblustootmiskoondis, Norma, Ilmarine, Talleks.

Rajoonis oli 14 üldhariduskeskkooli, neli õhtukooli, neli tehnikakooli, seitse keskeriõppeasutust ning kõrgkoolidest Tallinna Polütehniline Instituut (TPI).

 Vaata ka 
 Mustamäe linnaosa
 Nõmme linnaosa

 Viited 

Kategooria:Tallinna linnarajoonid